نگار احمد

نگار احمد  (پیدائش: 16 فروری 1945ء۔وفات:24 فروری 2017ء) ایک پاکستانی حقوق نسواں کارکن تھیں جنھوں نے ویمن ایکشن فورم اور عورت فاؤنڈیشن کی بنیاد رکھی۔ Aslam, Afia, "Goodbye, Great Heart: Nigar Ahmed (1945–2017), Newsweek, March 11–18, 2017, pp. 16–19.
وہ 72 سال کی عمر میں فوت ہوگئیں۔
 ابتدائی زندگی اور تعلیم 
نگار، 1945 میں، لاہور میں ریاض الدین احمد اور اختر کے گھر پید ہوئیں۔ انھوں نے ابتدائی تعلیم کنوینٹ آف جیسس اینڈ مریم سے حاصل کی۔ انھوں نے گورنمنٹ کالج لاہور سے اکنامکس میں ماسٹر کیا۔ وہ گورنمنٹ کالج لاہور میں ڈرامیٹکس کلب کی ممبر اور کالج کے مشہور رسالہ راوی کی ایڈیٹر تھیں۔ بعد میں وہ کامن ویلتھ اسکالرشپ پر نیو ہال، کیمبرج چلی گئیں۔ واپس آنے کے بعد، انھوں نے قائد اعظم یونیورسٹی میں اکنامکس کی تعلیم دی۔
 حقوق نسواں 
1981 میں کراچی میں ویمن ایکشن فورم کی تشکیل کے فوراً بعد، نگار نے 1982 میں اسلام آباد اور لاہور میں ڈبلیو ڈی ایف کے ابواب شروع کیے۔
تقریباً سولہ سال تک اسلام آباد میں رہتے ہوئے وہ خواتین کی تحریک میں شامل رہیں۔ نہوں نے ضیا الحق کے آمریت کے دور میں، مرحوم شہلا ضیا کے ساتھ 1986 میں عورت فاؤنڈیشن کی مشترکہ بنیاد رکھی۔
 ذاتی زندگی 
نگار نے سوات میں، سرکاری ملازم طارق صدیقی سے شادی کی۔ ان کے دو بیٹے بلال اور احمد ہیں۔ ان کے شوہر اور دونوں بیٹوں نے پی ایچ ڈی کی ڈگری حاصل کر رکھی ہے۔
 موت 
نگار کو 2001 میں پارکنسن کی بیماری لاحق ہو گئی۔ 2017 میں، وہ سینے کے انفیکشن میں مبتلا تھیں اور انھیں لاہور کے ایک ہسپتال میں داخل کرایا گیا جہاں ان کا انتقال ہو گیا۔
 ایوارڈ 
2005 میں، ان کا نام دیگر پاکستانی خواتین کے ساتھ، امن کے نوبل انعام کے لیے نامزد کیا گیا تھا۔
2010 میں، انھوں نے محترمہ فاطمہ جناح لائف ٹائم اچیومنٹ ایوارڈ حاصل کیا۔

زمرہ:1945ء کی پیدائشیں
زمرہ:2017ء کی وفیات
زمرہ:پاکستان میں حقوق نسواں
زمرہ:پاکستانی خواتین
زمرہ:پاکستانی فعالیت پسند
زمرہ:پاکستانی فعالیت پسند برائے حقوق نسواں
زمرہ:پاکستانی فعالیت پسند خواتین
زمرہ:لاہوری شخصیات
زمرہ:نسائیت پسند پاکستانی